**Harfa**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să cânte pot, (credeam) chiar şerpii.

I-am pus că grave strune harpei

Alăturea de coarda poamei

Şi sfântul fir de păr al mamei.

Cu harpa stăm sub mere coapte.

Ei blând cântau. Ci-n neagra noapte,

Trecând prin codru, singuratec,

Au prins a şuiera sălbatec,

Săreau să-mi muşte mâna, faţa,

Să-i sugă cântecului viaţa.

Sunai al mamei păr sub cetini,

Veniră-n fugă-atunci prieteni.

Când mă trezisem ca din vise,

Văzui c-o strună-ncărunţise.